EEN - Hrvatska

International Mobility Days 2023
2023-11-23 10:00 (Europe/Zagreb)
International Mobility Days 2023 (IMD23) je događanje koje tijekom dva dana u Austrijskoj gospodarskoj komori u Beču umrežuje preko 1200 tvrtki, stručnjaka i stručnjakinja te zastupnika javnog sektora iz više od 70 zemalja, na temu “Budućnost mobilnosti”. Kroz govore pozvanih govornika i panele, izložbene prostore i testnu zonu, B2B-zone i stručne posjete, 23. i 24. studenoga 2023. pružaju se ciljane platforme za povezivanje austrijskih i međunarodnih dionika na području mobilnosti.
Osim toga, u okviru programa Europske poduzetničke mreže događanje predviđa i online poslovne susrete 28. studenoga.
Sudjelovanje na International Mobilty Days 2023 donosi mnoge prednosti i uzbudljiv program na engleskome jeziku. Najnovije informacije o pojedinim modulima mogu se pronaći na internetskoj stranici događaja. Mogućnosti sudjelovanja su višestruke – od same posjete događaju (besplatno) pa sve do rezervacije izložbenog prostora. Zainteresirane organizacije iz područja željeznica, automobilske industrije, cestovnog prometa, luka i javnog prijevoza pozvane su da se prijave (uz preduvjet posjedovanja VAT broja). Zadnje izdanje International Mobilty Days iz 2021. ubrajalo se među 10 najboljih događaja godine u Austriji.
Više informacija OVDJE.

Info dan o međunarodnim programima za financiranje tržišno orijentiranih projekata i EEN-u (Split)
2023-11-27 09:45
Hrvatska agencija za malo gospodarstvo, inovacije i investicije (HAMAG-BICRO) organizira seriju Info dana o međunarodnim programima za financiranje tržišno orijentiranih projekata (EUREKA, Eurostars i Europsko inovacijsko vijeće) te o podršci koja je poduzetnicima na raspolaganju putem projekta Enterprise Europe Network (EEN).
Info dan u Splitu održat će se u ponedjeljak, 27.11.2023. s početkom u 9.45 u prostoru FESB-a, Ruđera Boškovića 32, ulaz sa vanjske, zapadne strane fakulteta. Digitalna Dalmacija partner je u organizaciji putem osiguranja prostora za odvijanje info dana. Dnevni red pogledajte ovdje.
Uz informacije o programima i besplatnoj podršci, poduzetnici u Splitu imat će priliku poslušati izlaganje na temu „Kako intelektualno vlasništvo stvara vrijednost u poslovanju? Mogućnosti financiranja i opcije zaštite“ koje će održati dr.sc. Ivana Vuka, voditeljica Ureda za transfer tehnologije, Sveučilišta u Splitu. Kroz Info dan poduzetnicima se želi dati uvid u mogućnosti financiranja istraživačkih projekata koje će biti dostupne u 2024. godini:
• EUREKA je program kojim se potiču mala, srednja i velika poduzeća na suradnju sa međunarodnim partnerima u pokretanju istraživačko-razvojnih (IR) aktivnosti. Cilj programa je potaknuti tvrtke na ulaganje u aktivnosti istraživanja i razvoja te na taj način jačati njihov inovacijski kapacitet. Sufinanciranje ovisi o veličini poduzeća uz maksimalni iznos potpore od 200.000 EUR. Ostale razlike između EUREKE i Eurostarsa saznajte na info danu.
• Eurostars je program za istraživanje i razvoj nastao kao zajednička inicijativa EUREKA-e i Europske komisije. Osnovni kriterij je sudjelovanje minimalno dvije zemlje članice. Glavni partner na projektu mora biti malo ili srednje trgovačko društvo koje se bavi istraživanjem i razvojem (Innovative SME). Ostali partneri na projektu moraju biti mala ili srednja poduzeća. Sufinanciranje ovisi o veličini poduzeća uz maksimalni iznos potpore od 200.000 EUR.
• Europsko inovacijsko vijeće (EIC) je instrument u okviru programa Obzor Europa koji podržava vrhunske inovatore, poduzetnike i male tvrtke. Tim instrumentom Vijeće Europe podupire poduzetnike s velikim potencijalom u razvoju visoko rizičnih, probojnih inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi. Poduzetnicima je podrška omogućena kroz bespovratna sredstva u vidu grantova, ali i kroz program s kombiniranim financijama (bespovratna sredstva u kombinaciji s kapitalnim ulaganjima).
• Enterprise Europe Network (EEN) – je najveća svjetska mreža koja poduzetnicima pruža informacije potrebne za razvoj poslovanja i pronalaska kvalitetnih poslovnih partnera. Upravo je pronalazak međunarodnog partnera jedan od glavnih izazova u programima EUREKA, Eurostars i Europsko inovacijsko vijeće te EEN se svojom uslugom izrade profila i pronalaska poslovnih partnera savršeno uklopio u navedene info dan o navedenim programima.
Prijavite na: https://forms.gle/N1PuiWesESRA85WM8

Info dan o međunarodnim programima za financiranje tržišno orijentiranih projekata i EEN-u (Osijek)
2023-11-29 09:45
Hrvatska agencija za malo gospodarstvo, inovacije i investicije (HAMAG-BICRO) organizira seriju Info dana o međunarodnim programima za financiranje tržišno orijentiranih projekata (EUREKA, Eurostars i Europsko inovacijsko vijeće) te o podršci koja je poduzetnicima na raspolaganju putem projekta Enterprise Europe Network (EEN).
Info dan u Osijeku održat će se u srijedu, 29.11.2023. s početkom u 9.45 u prostoru poduzetničkog inkubatora BIOS, J. J. Strossmayera 341. Dnevni red pogledajte ovdje.
Uz informacije o programima i besplatnoj podršci, poduzetnici u Osijeku imat će priliku poslušati izlaganje o Zaštiti intelektualnog vlasništva i primjena u istraživačkim projektima koje će održati Ana Nikšić-Šarić, direktorica TERA Technopolis iz Osijeka. Kroz Info dan poduzetnicima se želi dati uvid u mogućnosti financiranja istraživačkih projekata koje će biti dostupne u 2024. godini:
• EUREKA je program kojim se potiču mala, srednja i velika poduzeća na suradnju sa međunarodnim partnerima u pokretanju istraživačko-razvojnih (IR) aktivnosti. Cilj programa je potaknuti tvrtke na ulaganje u aktivnosti istraživanja i razvoja te na taj način jačati njihov inovacijski kapacitet. Sufinanciranje ovisi o veličini poduzeća uz maksimalni iznos potpore od 200.000 EUR. Ostale razlike između EUREKE i Eurostarsa saznajte na info danu.
• Eurostars je program za istraživanje i razvoj nastao kao zajednička inicijativa EUREKA-e i Europske komisije. Osnovni kriterij je sudjelovanje minimalno dvije zemlje članice. Glavni partner na projektu mora biti malo ili srednje trgovačko društvo koje se bavi istraživanjem i razvojem (Innovative SME). Ostali partneri na projektu moraju biti mala ili srednja poduzeća. Sufinanciranje ovisi o veličini poduzeća uz maksimalni iznos potpore od 200.000 EUR.
• Europsko inovacijsko vijeće (EIC) je instrument u okviru programa Obzor Europa koji podržava vrhunske inovatore, poduzetnike i male tvrtke. Tim instrumentom Vijeće Europe podupire poduzetnike s velikim potencijalom u razvoju visoko rizičnih, probojnih inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi. Poduzetnicima je podrška omogućena kroz bespovratna sredstva u vidu grantova, ali i kroz program s kombiniranim financijama (bespovratna sredstva u kombinaciji s kapitalnim ulaganjima).
• Enterprise Europe Network (EEN) – je najveća svjetska mreža koja poduzetnicima pruža informacije potrebne za razvoj poslovanja i pronalaska kvalitetnih poslovnih partnera. Upravo je pronalazak međunarodnog partnera jedan od glavnih izazova u programima EUREKA, Eurostars i Europsko inovacijsko vijeće te EEN se svojom uslugom izrade profila i pronalaska poslovnih partnera savršeno uklopio u navedene info dan o navedenim programima.
Prijavite na: https://forms.gle/FXeM3Z4rBvs95g8j6

Online radionica EIT Food Challenge Labs
2023-12-05 10:00
Želite li dizajnirati budućnost poljoprivredno-prehrambenog sektora u Hrvatskoj i pri tome osvojiti 2.000 eura?
Otvorene su prijave za EIT Food Challenge Labs 2023!
TERA Tehnopolis d.o.o., EIT Food HUB Hrvatska, od 5. do 7. prosinca 2023. godine organizira online radionicu EIT Food Challenge Labs. Radionica se održava u okviru inicijative EIT Food, vodeće europske inicijative za inovacije u prehrambenom sektoru koja ima za cilj učiniti prehrambeni sustav održivijim, zdravijim i pouzdanijim. Primarni cilj svakog izdanja Challenge Labs radionice je pronaći inovativna rješenja za probleme s kojima se suočava poljoprivredno-prehrambeni sektor te okupljanje kreativnih pojedinaca i timova koji žele raditi na njihovu rješavanju.
Nakon provedene ankete sa stručnjacima iz poljoprivredno-prehrambenog sektora, zaključeno je da se područje održive poljoprivredne proizvodnje, kružnih prehrambenih sustava i alternativnih proteina susreće s brojnim izazovima, a izdvojeni izazovi za koje će se na radionici dizajnirati inovativna rješenja su:
· Smanjenje količina agrokemikalija bez gubitka kvalitete i količine prinosa, · Prilagođavanje poljoprivredne proizvodnje klimatskim promjenama, · Recikliranje nusproizvoda proizvodnje i učinkovito gospodarenje biootpadom, · Pridobivanje pozitivnog stajališta populacije u korištenju alternativnih proteina za ljudsku ishranu (npr. kukaca).
Koga tražimo?
Prihvatljivi prijavitelji su:
· studenti završnih godina odnosno studenti diplomskog studija, · netom diplomirani studenti (maksimalno jedna godina nakon završenog studija) te · mladi poduzetnici odnosno start-up tvrtke.
U potrazi smo za kreativnim pojedincima i timovima koji bi pridonijeli rješavanju izazova iz različitih aspekata poslovanja. Ukoliko nemate tim već se prijavljujete pojedinačno, mi ćemo Vas spojiti s drugim sudionicima!
Koje su prednosti sudjelovanja na radionici?
· Rad sa stručnjacima mentorima koji imaju radnog iskustva u poljoprivredno-prehrambenom sektoru, · Stjecanje znanja i praktičnog iskustva, · Najbolji tim osvaja nagradu od 2.000,00 eura!
Prijavni obrazac za sudjelovanje na radionici možete pronaći OVDJE.
Odredbe i uvjeti radionice dostupni su OVDJE.
Prijavite se na radionicu i iskoristite jedinstvenu priliku za suradnju s vrhunskim mentorima i stručnjacima iz poljoprivredno-prehrambenog sektora, a za sva dodatna pitanje kontaktirajte nas putem adrese e-pošte eitfoodhub[at]tera[.]hr ili broja telefona 031 251 002.
U slučaju da se u radionicu želite uključiti kao mentor, a i za sva dodatna pitanja, kontaktirajte nas na adresu e-pošte: eitfoodhub[at]tera[.]hr.

Konferencija s međunarodnim sudjelovanjem „Znanjem do sigurnosti i zdravlja na radu“
2023-12-07 09:00
Približava se najznačajniji i najveći nacionalni godišnji događaj u zaštiti na radu koji se ne propušta!
U organizaciji znanstveno-stručnog časopisa „Sigurnost“, ZIRS Učilišta – ustanove za obrazovanje odraslih Zagreb i Hrvatskog društva za medicinu rada Ogranak Zagreb, u Zagrebu će se 7. prosinca 2023. godine u Kongresnom centru Hotela „Antunović“ održati 23. tradicionalna godišnja nacionalna konferencija s međunarodnim sudjelovanjem „Znanjem do sigurnosti i zdravlja na radu“. Moto ovogodišnje konferencije je “Učinimo korak prema sigurnijem i zdravijem radnom okruženju!“.
Sudionike, koji se već sada mogu prijaviti očekuju najteme, najizlagači iz zemlje i inozemstva, bogat i sadržajan program konferencije i interaktivnih radionica, novi praktični priručnik, nova znanja, prenosiva i primjenjiva iskustva, provjera osobnog općeg zdravstvenog stanja kao najbolji oblik prevencije te niz drugih interesantnih inovativnih sadržaja!
Značajno je da ovogodišnja konferencija ima plemeniti i humanitarni cilj pružanja potpore ženama oboljelima od karcinoma, okupljenima u udruzi „Sve za Nju“, pri čemu svi poslodavci mogu podržati ovu akciju što većim brojem prijava svojih predstavnika za sudjelovanje na konferenciji i pratećim programskim događajima.
Pokrovitelji konferencije su Ministarstvo znanosti i obrazovanja Hrvatske te Hrvatski zavod za zdravstveno osiguranje.
Partneri su Enterprise Europe Network (EEN) – Europska poduzetnička mreža, Zdravstvena ustanova „Vaš Pregled“, reprezentativna središnjica Matica hrvatskih sindikata te Udruga za promicanje i pružanje pomoći ženama oboljelima od karcinoma „Sve za Nju“.
U programu ovogodišnje konferencije predviđene su dvije tematske cjeline; „Prevencija ključni čimbenik zaštite zdravlja na radu“ i „Cjeloživotno učenje; obrazovanje, osposobljavanje, usavršavanje temelj sigurnosti na radu“, u sklopu kojih će biti 20 izlaganja domaćih i stranih autora.
Dodana vrijednost ovogodišnje konferencije je i sedam pred i postkonferencijskih praktičnih tematskih interaktivnih radionica, čiji sadržaj imaju priliku urediti zainteresirani i prijavljeni sudionici konferencije.
U sklopu sadržajnog programa održat će se promocija novog vrijednog priručnika „Osnove prava i zakonodavstvo zaštite zdravlja i sigurnosti na radu u EU“.
Na Konferenciji će se proglasiti najbolji u području sigurnosti i zdravlja na radu; dodjeliti priznanja i nagrade Oscar velikim, srednjim i malim tvrtkama i pojedincima te predstaviti dobitnici zlatnog, srebrnog i brončanog Oscara Srce sigurnosti – najstručnjak/inja zaštite na radu.
Dodjelit će se i godišnje nagrada za zapažene novinarske radove u području sigurnosti i zdravlja na radu, a priznanja će se dodijeliti i najboljim studentima studija sigurnosti i zaštite u Hrvatskoj.
Više informacija o cjelovitom programu i prijavi za sudjelovanje na konferenciji i pojedinim radionicama dostupno je na https://skup-znr.zirs.hr/
Program konferencije, sadržaj radionica i pratećih događaja dizajniran je za stručnjake zaštite na radu, koordinatore zaštite na radu, poslodavce i njihove ovlaštenike, liječnike medicine rada, psihologe i druge zdravstvene djelatnike, povjerenike radnika za zaštitu na radu, predstavnike radničkih vijeća i sindikata, rukovoditelje ljudskih resursa te sve druge koji žele steći nova ili šira znanja i infomirati se o ključnim temama iz područja sigurnosti i zdravlja na radu.
Prijavite se već danas, rezervirajte svoju ulaznicu i sudjelujte u prestižnom događaju godine! Vašim sudjelovanjem i Vi podržavate napore za sigurnije i zdravije radno okruženje!

Mapiranje razvoja proizvoda i tehnologija
2023-12-07 09:00
U vremenu brzih promjena na tržištu i nastanka novih tehnologija proaktivan pristup razvoju novih proizvoda i usluga ključan je uvjet uspjeha. Pridružite nam se i upoznajte se s postupkom vizualizacije strateškog plana koji će vam omogućiti agilno, fokusirano i fleksibilno upravljanje tehnološkim i poslovnim elementima razvoja poslovanja.
Mapiranje razvoja proizvoda i tehnologije (eng. product-technology roadmapping) univerzalno je primjenjiva metoda vizualizacije strateške namjere i preduvjeta za njezino ostvarivanje. Mapiranje omogućava razumijevanje, usmjeravanje i usklađivanje poslovnih i razvojnih ciljeva sa zahtjevima tržišta i ostvarivim mogućnostima razvoja.
Svrha mapiranja jest uskladiti aktivnosti razvoja s očekivanim rezultatima i nužnim preduvjetima te vizualno objediniti tijek razvoja i uvođenja nove tehnologije, proizvoda ili usluge.
Mapiranjem razvoja usklađuju se odgovori na pitanja „Što razvijamo?“, „Zašto je to potrebno razviti?“ i „Kako ćemo to razviti?“ te se uočavaju njihovi međuodnosi, dok se odgovorom na pitanje „Kada?“ omogućava sagledavanje slijeda i dinamike razvoja kao cjeline.
Polaznici radionice usvojit će osnovna znanja o:
– vođenju procesa strateškog mapiranja razvoja proizvoda i tehnologije,– osnovnim temama mapiranja razvoja,– te redoslijedu odgovaranja na strateška pitanja kako bi aktivnosti uskladili s organizacijskim ciljevima, ali i ograničenjima organizacije i okoline te potrebama tržišta.
Ova znanja osigurat će polaznicima pravovremeno prepoznavanje izazova i ublažavanje rizika u razvoju tehnologije i proizvoda osiguravajući bržu prilagodbu, uspješniju provedbu i bolje rezultate.
Kroz praktične vježbe polaznici će primijeniti naučene koncepte uz dublje razumijevanje procesa izrade plana razvoja. Ove vještine omogućuju pravovremeno prepoznavanje prilika na tržištu te razvoj inovativnih proizvoda i usluga.
Poželjno je da polaznici rade na vlastitoj mapi razvoja proizvoda i tehnologije – tijekom radionice koristiti će se market pull approach, odnosno mapiranje razvoja temeljem poticaja s tržišta iliti nezadovoljenih potreba tržišta. Stoga, preporuča se da polaznici dođu s definiranim poslovnim ciljevima i okvirima razvoja proizvoda i tehnologije, no to nije uvjet za sudjelovanje.
Seminar je namijenjen poduzetnicima, znanstvenicima, zaposlenicima, voditeljima projekata te osobama zaduženima za razvoj proizvoda i usluga.

Info dan o međunarodnim programima za financiranje tržišno orijentiranih projekata i EEN-u (Zagreb)
2023-12-07 09:45
Hrvatska agencija za malo gospodarstvo, inovacije i investicije (HAMAG-BICRO) organizira seriju Info dana o međunarodnim programima za financiranje tržišno orijentiranih projekata (EUREKA, Eurostars i Europsko inovacijsko vijeće) te o podršci koja je poduzetnicima na raspolaganju putem projekta Enterprise Europe Network (EEN).
Info dan u Zagrebu održat će se 07.12.2023. s početkom u 9.45 u prostoru Zagrebačkog inovacijskog centra (ZICER), Zagrebački Velesajam, Avenija Dubrovnik 15, Paviljon 12. Dnevni red pogledajte ovdje.
Uz informacije o programima i besplatnoj podršci, poduzetnici u Zagrebu imat će priliku poslušati izlaganje o alternativnim načinima financiranja i VC fundingu koje će održati Karlo Kukec, voditelj projekata iz Invento Capital Partners. Kroz Info dan poduzetnicima se želi dati uvid u mogućnosti financiranja istraživačkih projekata koje će biti dostupne u 2024. godini:
• EUREKA je program kojim se potiču mala, srednja i velika poduzeća na suradnju sa međunarodnim partnerima u pokretanju istraživačko-razvojnih (IR) aktivnosti. Cilj programa je potaknuti tvrtke na ulaganje u aktivnosti istraživanja i razvoja te na taj način jačati njihov inovacijski kapacitet. Sufinanciranje ovisi o veličini poduzeća uz maksimalni iznos potpore od 200.000 EUR. Ostale razlike između EUREKE i Eurostarsa saznajte na info danu.
• Eurostars je program za istraživanje i razvoj nastao kao zajednička inicijativa EUREKA-e i Europske komisije. Osnovni kriterij je sudjelovanje minimalno dvije zemlje članice. Glavni partner na projektu mora biti malo ili srednje trgovačko društvo koje se bavi istraživanjem i razvojem (Innovative SME). Ostali partneri na projektu moraju biti mala ili srednja poduzeća. Sufinanciranje ovisi o veličini poduzeća uz maksimalni iznos potpore od 200.000 EUR.
• Europsko inovacijsko vijeće (EIC) je instrument u okviru programa Obzor Europa koji podržava vrhunske inovatore, poduzetnike i male tvrtke. Tim instrumentom Vijeće Europe podupire poduzetnike s velikim potencijalom u razvoju visoko rizičnih, probojnih inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi. Poduzetnicima je podrška omogućena kroz bespovratna sredstva u vidu grantova, ali i kroz program s kombiniranim financijama (bespovratna sredstva u kombinaciji s kapitalnim ulaganjima).
• Enterprise Europe Network (EEN) – je najveća svjetska mreža koja poduzetnicima pruža informacije potrebne za razvoj poslovanja i pronalaska kvalitetnih poslovnih partnera. Upravo je pronalazak međunarodnog partnera jedan od glavnih izazova u programima EUREKA, Eurostars i Europsko inovacijsko vijeće te EEN se svojom uslugom izrade profila i pronalaska poslovnih partnera savršeno uklopio u navedene info dan o navedenim programima.
Prijavite na: https://forms.gle/M5LqW5gBYMnFhKRr5

Ispitivanje interesa – Austrijsko-hrvatski gospodarski forum u Beču
2023-12-14 15:07
Hrvatska gospodarska komora povodom prve obljetnice rada predstavništva HGK u Austriji, u suradnji s Austrijskom gospodarskom komorom organizira gospodarski forum u Beču koji će se održati 14. prosinca 2023. Forum će okupiti hrvatske i austrijske gospodarstvenike i predstavnike relevantnih institucija.
Forum će se fokusirati na sektore od najvećeg interesa naših gospodarstvenika i mogućnosti intenzivnije bilateralne gospodarske suradnje u pojedinim sektorima.
Kao ključne industrije koje će biti u fokusu programa izdvajamo:
– IT tehnologije i rješenja te digitalizacija sustava– Prehrambena industrija i tehnološka rješenja u tom sektoru– Prerađivačka industrija– Transport i infrastruktura– Energetika (zelene tehnologije, biogorivo, vodik)– Turizam– Reshoring and nearshoring
HGK planira u okviru foruma organizirati i B2B susrete s potencijalnim austrijskim partnerima, a prema iskazanom interesu prijavljenih hrvatskih tvrtki.
Ako ste zainteresirani za sudjelovanje, ispunite obrazac na poveznici najkasnije do ponedjeljka, 2. listopada 2023.
Napomene:
U izaslanstvu mogu sudjelovati sve tvrtke u skladu sa svojim članskim paketom usluga HGK (za tvrtke koje plaćaju članarinu HGK) ili u skladu s cjenikom pojedinačnih usluga (za tvrtke koje ne plaćaju članarinu HGK).
Za subjekte koji ne plaćaju članarinu HGK jednokratna naknada za sudjelovanje na gospodarskom forumi u B2B razgovorima iznosi 398,17 EUR (uključuje sudjelovanje na forumu i poslovnim susretima te umrežavanje s austrijskim tvrtkama).
Sudionici sami snose trošak puta i smještaja.
Izvor: LINK

Seminar: Intellectual property protection in India
2024-01-26 10:00
Jesu li proizvodi ili usluge vaše tvrtke namijenjeni prodaji na indijskom tržištu i želite li pravilno zaštititi intelektualno vlasništvo za njih? Zanimaju li vas poslovne mogućnosti hrvatskih tvrtki na indijskom tržištu?
Ako su odgovori na gornja pitanja potvrdni, srdačno vas pozivamo da prisustvujete webinaru na kojem će vas Girish Somawarpet, stručnjak za intelektualno vlasništvo i voditelj obuke Europskog ureda za zaštitu intelektualnog vlasništva za mala i srednja poduzeća u Indiji, upoznati s poslovnim mogućnostima i zaštitom intelektualnog vlasništva u indijskom tržištu.
Događaj će se održati 26. siječnja 2024. od 10.00 do 10.45 sati, više informacija ovdje.
Sudjelovanje na događaju je besplatno. Prijave se primaju putem elektroničke prijavnice, najkasnije do 23. siječnja 2024. godine.

Seminar: Upravljanje stresom
2024-02-08 09:30
Već neko vrijeme živimo u svijetu kojega najbolje opisuju termini nepredvidljivosti i neizvjesnosti. U okruženju u kojemu se očekivanja mijenjaju brzinom svjetlosti suočavanje s izazovima postaje neizbježno. Svakodnevni pritisci, promjene u radnom okruženju te neizvjesnost u društvenim i osobnim sferama života mogu ozbiljno utjecati na našu dobrobit.
Nedavne studije potvrđuju ono što i sami osjećamo – anksioznost na radnom mjestu u stalnom je porastu.
Prema nekim istraživanjima:– čak 67% zaposlenika izvještava da se na radnom mjestu osjeća anksiozno,– čak 90% zaposlenika smatra kako je priznati šefu da je pod stresom loša ideja, a– 75% zaposlenika između 20 i 30 godina tvrdi da želi promijeniti posao zbog zdravstvenih razloga.
Kada se tome dodaju povećani zahtjevi od strane kupaca uz istovremeni nedostatak radnika i vremena, pojavljuju se psihičke i fizičke posljedice kod svih razina zaposlenika.
Upravo iz tog razloga u poslovnom se svijetu sve više pažnje usmjerava na mentalno zdravlje zaposlenika, a teme kao što su upravljanje stresom ili izgradnja psihološke otpornosti postaju vrlo zanimljive poslodavcima. Na taj način oni sebe i svoje zaposlenike žele što je više moguće zaštititi od negativnih utjecaja dugotrajnog stresa.
Ključno je razumjeti mehanizme stresa i usvojiti vještine upravljanja kako bismo se učinkovito nosili s izazovima, očuvali svoje zdravlje te postavili čvrste temelje za osobni i profesionalni napredak.
Ovaj seminar može vam pomoći upravo u tome, a na njemu ćete naučiti:– prepoznati što je to zapravo stres, koje vrste stresa postoje i zbog čega on nastaje,– koji su simptomi stresa i kako možemo prepoznati da smo već pod opasnim utjecajem stresa,– koje sve efekte stres može imati na zdravlje pojedinca, atmosferu na poslu, produktivnost i kvalitetu rada,– otkloniti uzroke, smanjiti stresnu reakciju kako bi smanjili količinu stresa na poslu te– tehnike za nošenje sa stresom, ali i tehnike za brži oporavak od stresa koji mogu pomoći u smanjenju njegovih posljedica onda kada ga nije moguće izbjeći.
Seminar je namijenjen malim i srednjim poduzetnicima.
Rok za prijavu je 7. veljače 2024. do 12 sati ili do popunjavanja mjesta.
Prijaviti se možete na sljedećoj poveznici.

Seminar: Upravljanje vremenom
2024-02-15 09:30
Povećanje obujma posla rezultira produženim radnim satima, nedostatkom sna te zapostavljanjem privatnog života i odnosa, što uzrokuje sve veći stres. Umor dovodi do učestalijeg ponavljanja grešaka na poslu, frustracije među kolegama i rastućih zaostataka, stvarajući začarani krug neefikasnosti.
Kao i u mnogim drugim situacijama, čini se da je i u ovom kontekstu rješenje raditi pametnije umjesto više. Za vas smo prikupili niz moćnih metoda i tehnika uz čiju pomoć možemo izvući maksimum iz ograničenog vremena koje imamo na raspolaganju.
Tijekom seminara imat ćete priliku naučiti kako prepoznati kradljivce vremena i učinkovito se nositi s njima, stvarajući temelj za bolje upravljanje svojim vremenom. Također, istražit ćete praktične strategije korištenja Taskova, kalendara i drugih osnovnih alata za učinkovito planiranje i organizaciju.
Nakon sudjelovanja na seminaru razumjet ćete dinamiku varijacija budnosti tijekom dana te naučiti kako prilagoditi organizaciju vremena tim promjenama, optimizirajući svoju produktivnost. Kroz koncept upravljanja vremenom prema principu kvadranta steći ćete napredne vještine proaktivnog planiranja, što će vam pomoći da se fokusirate na ključne zadatke i ostvarite dugoročan uspjeh u učinkovitom upravljanju svojim vremenom. Seminar je namijenjen malim i srednjim poduzetnicima.
Prijaviti se možete na sljedećoj poveznici.

Poziv za B2B susrete za vrijeme Međunarodnog sajma turizma
2024-02-22 11:30
Privredna komora Srbije u saradnji sa Beogradskim sajmom i Evropskom mrežom preduzetništva Vas poziva da se prijavite na međunarodne poslovne susrete koji se održavaju u okviru 45. Međunarodnog sajma turizma 22. i 23. februara 2024. godine u Beogradu.
Najznačajnija turistička manifestacija u zemlji i jugoistočnoj Evropi, Međunarodni sajam turizma okupiće i ove godine veliki broj izlagača i posetilaca, a pod sloganom “Avantura počinje ovde!” biće promovisane nove destinacije, first minute ponude, domaći i inostrani smeštajni kapaciteti, turističke regije i atrakcije. Ovaj veliki multimedijalni događaj svim učesnicima i posetiocima, kroz prezentacije, degustacije i demonstracije lokalne kulture, hrane i tradicije, donosi mogućnost upoznavanja, umrežavanja i uspostavljanja poslovnih odnosa i partnerstva za dalju saradnju.
U cilju što kvalitetnije organizacije poslovnih sastanaka, kreirana je specijalna onlajn platforma koja omogućava registrovanim učesnicima da odaberu potencijalne partnere u skladu sa svojim potrebama i interesima. Tokom trajanja medjunarodnih poslovnih susreta učesnici će imati priliku da se sastanu sa domaćim i stranim kupcima i kompanijama na unapred zakazanim sastancima. Sastanci se održavaju u Hali 1 Beogradskog sajma:
– 22.02.2024. od 11:30h do 17h – 23.02.2024. od 10:30 do 17h
Učestvovanje na b2b susretima je besplatno, registracija i zakazivanje sastanaka su otvoreni do 18. februara 2024. godine i vrše se putem linka: https://belgradetourismfair.talkb2b.net/
Za dodatne informacije možete se obratiti Katarini Momčilović Matić, višem savetniku u Centru za EU integracije, e-mail: katarina.momcilovic@pks.rs ili tel +381 11 4149 448.

Izvoz i sankcije: provjera i kontrola izvoza roba prema zemljama pod sankcijama i tržištima van EU
2024-03-08 10:00
Svi detalji i upute za siguran izvoz prema trećim tržištima prezentirat će eksperti iz Carinske uprave i Ministarstva vanjskih i europskih poslova koji su nadležni za kontrolu i provedbu sankcija u okviru seminara “Izvoz i sankcije” koji se održava u Hrvatskoj gospodarskoj komori 8. ožujka od 10 sati.
Zbog činjenica kako je međunarodno poslovanje sve zahtjevnije i iziskuje dodatne mjere opreza, a kontinuirano se uvode novi propisi za izvoznike, poput mjera dužne pažnje i no russian-clause, s partnerskim institucijama organiziramo ovaj seminar koji će dati smjernice sigurnog izvoza uz korisne kontakte i upute.
Prijave za sudjelovanje na seminaru su omogućene putem platforme Digitalna komora i zaprimaju se do 6. ožujka 2024. ili do popunjavanja kapaciteta sukladno redoslijedu prijava.
Uvjeti sudjelovanja i program događanja dostupni su na stranici HGK.

Seminar: Internacionalizacija poslovanja
2024-03-21 08:00
Internacionalizacija poslovanja važna je jer omogućuje poduzećima proaktivno širenje na međunarodna tržišta, otvara nove poslovne prilike i povećava globalnu prisutnost. Također, ona pruža priliku za diversifikaciju, smanjenje rizika te pristup novim resursima i tehnologijama koje mogu potaknuti dugoročni rast i konkurentske prednosti.
Hrvatska se kao članica Europske unije suočava s izazovima i prilikama integracije u jedan od najvećih gospodarskih blokova na svijetu, pri čemu razmjena s državama članicama EU čini značajan udio u njezinoj trgovinskoj razmjeni. Internacionalizacija poslovanja predstavlja dinamičan proces koji obuhvaća široki spektar aktivnosti, od proaktivnog proširenja na inozemna tržišta do prijema stranih poduzeća na domaćem terenu.
Seminar je posvećen razumijevanju dinamike internacionalizacije, pri čemu je naglasak na njezinoj sveobuhvatnoj prirodi koja obuhvaća proširenje na inozemna tržišta. Tijekom seminara sudionici će imati priliku upoznati se s ključnim elementima ovog procesa, a poseban naglasak bit će stavljen na izlazak na tržišta unutar Europske unije.
Na seminaru ćete saznati više o:
– razmjeni s državama članicama EU – kako suradnja s europskim partnerima može oblikovati vašu poslovnu strategiju,– mogućnostima ulaska na nova tržišta – kako ulazak u Europsku uniju otvara vrata novim poslovnim prilikama te koji su ključni koraci u planiranju, istraživanju tržišta, SWOT analizi i razvoju izvoznog plana,– carinskim regulativama,– važnostima digitalne transformacije te– poticajima i podršci institucija poput Hrvatske gospodarske komore, Europske poduzetničke mreže te mogućnostima sufinanciranja iz EU fondova.
Seminar je namijenjen svima koji žele proširiti svoje poslovanje na međunarodna tržišta, a relevantan je i za one koji žele razumjeti izazove i koristi internacionalizacije.
Pročitajte više na sljedećoj poveznici.

GREENPACT collaboration lab
2024-03-21 10:00
Pozivamo sve poduzetnike koji su zainteresirani za uvođenje kružne ekonomije u vlastito poslovanje da nam se pridruže na dvodnevnoj radionici Initial GREENPACT collaboration lab na kojoj će imati priliku:– predstaviti izazove iz prakse s kojima se suočavaju u procesu zelene transformacije,– razmijeniti stavove o izazovima i rješenjima s mlađim generacijama te– zajedno s budućim potrošačima (Generacijom F), kroz pristup “prijatelj-mentor” izgraditi nove ideje, rješenja i prilike za održivo poslovanje.
Radionica će biti u formatu hackathona, odnosno intenzivnog razvojnog događanja na kojem će polaznici, samostalno i u timovima do tri člana, uz vođenje i savjetovanje mentora iz poduzeća te poslovnih savjetnika iz STEP RI-ja, rješavati zadane izazove i predlagati rješenja.
ULOGA PODUZETNIKA
Da bi GREENPACT collaboration lab bio uspješan poduzetnici koji se prijave za sudjelovanje na početku prvog dana predstavljaju svoj izazov, odnosno ukratko opisuju problem u poslovanju koji žele riješiti uvođenjem kružne ekonomije. Nakon toga mogu sudjelovati u radu timova kao mentori te im pomoći tijekom dva dana radionice u razvoju rješenja i poduzetničkih ideja koje će biti predstavljene na kraju drugog dana. Ukoliko nisu u mogućnosti sudjelovati kao mentori, predstavnici poduzetnika dolaze samo na završno predstavljanje te sudjeluju u ocjenjivanju i izboru najuspješnijih rješenja kao članovi ocjenjivačkog žirija.
Najbolje ocijenjene ideje i timovi, dobit će pozivnicu za sudjelovanje u GREENPACT inkubatoru, tromjesečnom programu razvoja ideje i provjere poduzetničkog potencijala koji uključuje edukacije, savjetovanje i poslovnu podršku. Pobjednici tromjesečnog GREENPACT programa, bit će pozvani da sudjeluju na finalnim poduzetničkim razvojnim laboratorijima u Rijeci i Bratislavi koji će im omogućiti razmjenu iskustava i zajedničko stvaranje inovacija s kolegama iz šest zemalja EU (A, I, D, CZ, SK, HR).
ZAŠTO SUDJELOVATI
Sudjelovanje vam omogućava da razmijenite stavove o izazovima i mogućim rješenjima s mlađim generacijama te da se upoznate s polaznicima, mladim ljudima koji tek ulaze u svijet rada i poduzetništva kao i s njihovim originalnim idejama, načinom razmišljanja i novim pogledima na poslovanje i održivost.
KAKO SUDJELOVATI
Prijave za poduzetnike su otvorene do 10. ožujka 2024. i vrše se slanjem maila sa sljedećim podacima na adresu andrea.ostric@uniri.hr: ime, poduzeće, kontakt email i telefon.
Nakon podnošenja prijave djelatnici STEP RI-ja će vas kontaktirati te vam pomoći da pripremite kratki opis i prezentaciju izazovah
Poziv je namijenjen poduzetnicima i predstavnicima turističke industrije.
Više informacija na sljedećoj poveznici.

Javni poziv za poduzetnike: financirani odlazak na EUROSTARS događanje u Amsterdamu
2024-04-04 09:45
Javni poziv za poduzetnike: odlazak na gospodarske susrete u sklopu događanja EUROSTARS – READY FOR TAKE OFF!

Na temelju članka 17. točke 30. Statuta Hrvatske agencije za malo gospodarstvo, inovacije i investicije (Narodne novine, br. 107/14, 72/15, 116/15, 97/17, 29/21), u skladu s Uredbom Komisije o primjeni članka 107. i 108. Ugovora o funkcioniranju Europske Unije na de minimis potpore (EU) 2023/2831 od 13. prosinca 2023., HAMAG-BICRO organizira javni poziv za odlazak na gospodarske susrete u sklopu događanja povezivanja gospodarskih subjekata – EUROSTARS – READY TO TAKE OFF 2024, koja će se održati u Amsterdamu 4. travnja 2024. godine.
Pridružite nam se na događanju Eurostars: Ready for Take Off! kako biste pronašli potencijalne partnere, stekli uvid u uspješne strategije nizozemskih poduzetnika te saznali kako poboljšati svoje izglede za odobrenje prijava na Eurostars program.
—
Eurostars je program za istraživanje i razvoj, namijenjen malim i srednjim trgovačkim društvima, putem kojega tvrtke mogu dobiti do 200.000 eura bespovratnih sredstava, odnosno 50 ili 60 % sufinanciranja, ovisno o veličini tvrtke. Osnovni kriterij je sudjelovanje 2 partnera iz minimalno dvije zemlje članice Eurostarsa. Sve informacije o prijavi u program Eurostars mogu se pronaći ovdje.
Zašto sudjelovati na gospodarskim susretima?
• Pronađite nove komercijalne i tehnološke partnere • Saznajte najnovije informacije o globalnim trendovima i inovacijama • Promovirajte svoje proizvode, tehnologiju i znanje • Pronađite rješenja za vaše područje djelovanja • Pronađite nove klijente i stvorite nove suradnje s poslovnim partnerima • Raspravljajte o novim projektnim idejama
Datum i vrijeme događanja:
• Datum: 4. travnja 2024. • Vrijeme: 9:45-18:00
Lokacija:
• ARTIS, Amsterdam, Nizozemska
Dnevni red događanja:
9:45 – 10:30 Registracija 10:30 – 11:45 Eurostars: dio vašeg poduzetničkog puta (plenarna sesija) 12:00 – 13:30 Ručak 13:30 – 14:30 Paralelne sesije I • Zaronite u Eurostars • Life Science & Health: Personalizirana medicina i regenerativna medicina • Održiva rješenja: ponovna uporaba materijala i energetska učinkovitost 15:00 – 16:00 Paralelne sesije II • Spremni za polijetanje • Digitalizacija: Pametne industrije i Blockchain tehnologije • Poljoprivreda i prehrambene tehnologije: alternativni proteini i otpad od hrane 16:00 Piće 13:00 – 18:00 Matchmaking
Kome je događanje namijenjeno:
• Malim i srednjim poduzetnicima • Tvrtkama koje se bave istraživanjem i razvojem • Poduzetnicima zainteresiranima za međunarodnu suradnju i programe potpore
Što će se financirati?
Primarni cilj odlaska na gospodarske susrete je pronalaženje međunarodnih partnera za istraživačko-razvojne projekte koje sudionici namjeravaju prijaviti u Eurostars program. Sudionici događanja također mogu imati i dodatne razgovore o komercijalnoj suradnji u sklopu istog događaja.
HAMAG-BICRO će po redoslijedu zaprimanja dodijeliti vaučer od 600 eura za 10 poduzeća. Sredstva vaučera će se poduzetnicima isplatiti po dostavi dokaza sudjelovanja na događanju (održani sastanci). Navedeni troškovi smatrat će se potporom male vrijednosti (de minimis potporom).
Kako se prijaviti:
• Prijavite se putem online obrasca.
Uz online prijavu potrebno je priložiti:
1. Životopis osobe koja će putovati, u .pdf formatu 2. Potvrdu Porezne uprave tvrtke, u .pdf formatu 3. Izjavu korištenim potvrdama male vrijednosti, u .pdf formatu
Nepotpune prijave neće se uzimati u obzir.
Eurostars online radionica
Prije samog odlaska na sajam i poslovne razgovore, za sudionike će biti organizirana online radionica o prijavi projekta na program Eurostars kao priprema za sudjelovanje na događanju.
Rok za prijavu
Prijave su otvorene do 26. veljače 2024. do 23:59 sati. Za dodatne informacije, kontaktirajte nas na eurostars@hamagbicro.hr.
Osim prijave HAMAG-BICRO-u, potrebno je i registrirati se i za navedeno događanje na: https://www.eurostars2024.nl/registration/.

Seminar: Upravljanje projektima za poduzetnike
2024-04-10 09:00
Srijeda i četvrtak, 10. i 11. travnja 2024. od 09:00 do 15:30 sati
Otvarate novu poslovnicu? Dizajnirate web-stranicu ili pokrećete webshop? Razvijate novi softver prilagođen vlastitim potrebama? Organizirate evente ili team buildinge? Pokrećete interni edukacijski program zaposlenika? Želite automatizirati korisničku podršku?
Sve su to projekti s kojima smo svakodnevno u doticaju – gotovo svaki pothvat možemo tretirati kao projekt i na njega primijeniti znanja o upravljanju projektima.
Čak 70% projekata neuspješno je u izvedbi ili krajnjem rezultatu. Takvi projekti potroše i do 12 puta više organizacijskih resursa u usporedbi s onima uspostavljenima na odgovarajući način.
Ova statistika dobiva na značaju kad su ti resursi vaši vlastiti resursi te kad se radi o vašem vremenu, novcu i energiji. Upravo zato važno je poznavati i razumjeti metodologiju upravljanja projektima i načine njezine primjene u praksi.
Kroz ovaj dvodnevni seminar namijenjen malim i srednjim poduzetnicima naučit ćete:– što znače pojmovi „projekt“ i „upravljanje projektima“,– koji pristupi upravljanju projektima postoje,– kako upravljati projektima prema tradicionalnom pristupu,– zašto je planiranje važno i kako ga kvalitetno provesti,– kako uspješno planirati trajanje i troškove projekta,– logiku i prirodu projektnog menadžmenta,– koje najčešće pogreške u praksi treba izbjegavati,– kako uspješno uvesti upravljanje projektima u svakodnevno poslovanje te-kako u praksi ispravno pokrenuti i planirati projekt (cjelodnevna praktična vježba).
Stečena znanja koristit će vam ne samo kod pripreme i provedbe projekata, već i u svakodnevnom (operativnom) poslu.
Seminar je namijenjen mikro, malim i srednjim poduzetnicima koji se u svojem poslovanju susreću s projektima i žele steći temeljna znanja o ispravnom pristupu njihovu pokretanju, planiranju i provedbi.
Više informacija pročitajte OVDJE.

Hibridni B2B poslovni razgovori GreenTech meet Sustainable Building 2024 u Austriji
2024-04-17 09:00
U okviru konferencije GreenTech meet Sustainable Building 2024, koja će predstaviti povezanost zelenih tehnologija i održive gradnje održat će se hibridni B2B poslovni razgovori 17. i 18. travnja 2024. godine u Beču, Austriji.
Cilj poslovnih razgovora je povezati dobavljače i kupce s ciljem uspostavljanja novih partnerstava i suradnje te realizacije zajedničkih projekata.
Fokus događanja je na temama:
– Okoliš: gospodarenje otpadom, recikliranje, kružno gospodarstvo, stvaranje energije iz otpada, učinkovitost resursa, upravljanje vodom, vodoopskrba, pročišćavanje otpadnih voda i sustavi filtriranja
– Energija: hidroenergija, energija vjetra, solarna i fotonaponska energija, biomasa, biogoriva, bioplin, dizalice topline, geotermalna energija, vodik i skladištenje energije
– Učinkovitost/zelena gradnja: usluge planiranja, arhitektura, urbanizam, građevinska tehnika, energetski učinkovite zgrade, građevinski materijali i izolacijski materijali
– Izgradnja/Infrastruktura: vrhunski napredak u graditeljstvu i infrastrukturi, uključujući najsuvremenije građevinske materijale, inovativne metode gradnje, strategije planiranja usmjerene na budućnost, integraciju robotike, tehnike gradnje od drveta i drva, interdisciplinarne suradnje i još mnoge druge teme.
Zainteresirani se mogu registrirati za neposredno ili online sudjelovanje putem platforme ovdje.
Rok za prijavu je do 15. travnja.
Organizator poslovnih susreta je WKÖ Aussenwirtschaft Austria / Advantage Austria, Enterprise Europe Network Austria uz podršku partnera među kojima je HGK kao koordinator Europske poduzetničke mreže Hrvatska.

Mostarski sajam
2024-04-17 10:00
Hrvatska gospodarska komora sa INTERA Tehnološki park Mostar uz potporu Europske poduzetničke mreže, organizira B2B sastanke.
Događanje se održava u sklopu sajma u Mostaru 17. i 18. travnja 2024. u pitanju je hibridni (onsite + online) tip događaja u kombinaciji poslovne konferencije i B2B razgovora. Kratkom registracijom na B2B platformi izradite svoj poslovni profil i dogovorite sastanak s Vama interesantnim gospodarstvenicima.
Sudjelovanje na ovim B2B susretima je besplatno, a potvrđena registracija je istovremeno i ulaznica na Mostarski sajam.
Registrirati se možete OVDJE.

Webinar: ChatGPT za poduzetnike
2024-04-18 09:30
U današnjem digitalnom dobu u kojem produktivnost igra ključnu ulogu, ChatGPT predstavlja moćan alat za unaprjeđenje radnih procesa.
Razvijen od strane poduzeća OpenAI, ChatGPT koristi duboko učenje kako bi generirao suvisle i kontekstualno relevantne odgovore na različite upite. Ovaj moćan alat omogućuje korisnicima interaktivnu komunikaciju s računalima pružajući širok spektar primjena, uključujući poboljšanje radnih procesa, podršku korisnicima te istraživanje novih tehnologija.
Seminar se fokusira na unaprjeđenje produktivnosti kroz efikasno korištenje ChatGPT-ja. Sudionici će naučiti kreirati naredbe kako bi optimizirali interakciju s GPT chatbotom. Također, istraživat će mogućnosti kombiniranja ChatGPT-ja s dodatnim aplikacijama kako bi postigli optimalne rezultate.
Svrha seminara jest omogućiti polaznicima da maksimalno iskoriste potencijal ChatGPT-ja radi poboljšanja radnih procesa i efikasnosti.
Kroz usmjeravanje na kreiranje naredbi i istraživanje kombiniranja s dodatnim aplikacijama, seminar pruža polaznicima konkretne vještine kako bi potpuno iskoristili kapacitete ChatGPT-ja, potičući tako inovaciju i optimizaciju radnih procesa u poslovnom okruženju.
Seminar je namijenjen malim i srednjim poduzetnicima.
Više informacija pročitajte OVDJE.

Sajam MEGRA 2024 „Inovativna gradnja“ i MEET4BUSINESS hibridni B2B razgovori
2024-04-18 10:00
Otvorene su prijave za novi Meet4Business MEGRA 2024 – vodeći slovenski B2B događaj za građevinare, inženjere, arhitekte i stručnjake za energetiku.
Iskoristite priliku za intenzivno umrežavanje na 33. Sajmu ggraditeljstva u Gornjoj Radgoni od 18. -19. travnja 2024. na kojem ćete se moći povezati s brojnim tvrtkama i stručnjacima iz cijele Europe.
Uz unaprijed organizirane B2B sastanke, svaki u trajanju od 25 minuta plus dodatnih 5 minuta za pripremu, imat ćete priliku uspostaviti do 22 ključna poslovna kontakta koji vam mogu otvoriti vrata novim projektima i partnerstvima.
MEET4BUSINESS hibridni B2B poslovni razgovori će se održati:
· Uživo, na sajmu MEGRA 2024 u Gornjoj Radgoni, u četvrtak, 18. travnja 2024. · Online, u petak, 19. travnja 2024.
Prijave i informacije na https://lnkd.in/efZseXP8

Seminar: Intelektualno vlasništvo – temelj zaštite profita
2024-04-25 15:00
Suvremeno poslovanje obilježava brz nastanak brojnih djela koja su proizvod ljudskog stručnog i kreativnog stvaralaštva, a koja poduzećima donose konkurentsku prednost na tržištu.
Djela stručnog i kreativnog stvaralaštva nalazimo u različitim oblicima grafičkog dizajna na ambalaži, dizajnu proizvoda, tekstovima na web-stranicama, uputstvima, karakteristikama proizvoda i drugdje. Takva djela pretvaraju se u imovinu kojom treba znati upravljati kako bi poduzeća ostvarila korist.
O prepoznatoj važnosti intelektualnog vlasništva za napredak čovječanstva svjedoči činjenica da je 26. travanj proglašen Svjetskim danom intelektualnog vlasništva, što također predstavlja inspiraciju za održavanje ovog seminara.
Ovaj seminar predstavlja priliku za podizanje svijesti o važnosti intelektualnog vlasništva u suvremenom poslovnom okruženju te njegova korištenja u svrhu zaštite profita.
Na seminaru će biti riječi o različitim oblicima zaštite intelektualnog vlasništva, uključujući autorska prava, patente i zaštitu žigova. Kroz stvarne primjere razmatrat će se i primjena principa intelektualnog vlasništva u poslovnom kontekstu.
Sudionici će dobiti informacije o različitim strategijama zaštite i komercijalizacije intelektualnog vlasništva, uključujući i informacije o registraciji i licenciranju, a imat će prilike čuti i o važnosti zaštite intelektualnog vlasništva iz perspektive investitora i njihova ulaganja u poduzeća.
Seminar je namijenjen vlasnicima tvrtki, poduzetnicima, inovatorima te svima koji žele proširiti svoje znanje o intelektualnom vlasništvu i njegovoj važnosti u uspješnom poslovanju.
Više informacija pročitajte OVDJE.

Webinar: Zaštita intelektualnog vlasništva u eri ChatGPT-ja
2024-04-30 11:00
Alati poput ChatGPT-ja svojom su pojavom i širokim korištenjem neizbježno promijenili pojedine struke i način na koji obavljamo svakodnevne zadatke.
Jedno od područja koje doživljava transformaciju je i područje intelektualnog vlasništva, kako kroz sadržaj koji stvaramo korištenjem alata GPT-ja tako i iz perspektive promjena u zakonodavnom okviru i upravljanja intelektualnim vlasništvom.
Webinar je posvećen razumijevanju koncepata intelektualnog vlasništva kroz utjecaj alata poput ChatGPT-ja. Sudionici će imati priliku upoznati se s izazovima korištenja ovih alata, ali isto tako i otkriti trikove kako GPT alate iskoristiti kao pomoć u procesu upravljanja intelektualnim vlasništvom.
Na webinaru ćete saznati više o:– osnovama intelektualnog vlasništva,– na koji način alati poput ChatGPT-ja mijenjanju područje upravljanja intelektualnim vlasništvom,– na koji način najbolje iskoristiti GPT alate za upravljanje intelektualnim vlasništvom,– koje su zamke korištenja GPT alata ako razmišljate o zaštiti intelektualnog vlasništva i– trenutnom zakonskom okviru povezanih s inovacijama nastalim korištenjem alata umjetne inteligencije.
Webinar je namijenjen malim i srednjim poduzetnicima.
Više informacija pročitajte OVDJE.

Edukacija "Strategija digitalne transformacije poslovanja"
2024-05-07 10:00
Razvoj tehnologije kontinuirano transformira način na koji poslujemo i komuniciramo. Da bismo uspješno pratili ovaj brzi tempo promjena, ključno je usvojiti digitalnu transformaciju kao sastavni dio naših poslovnih strategija. Kako bi vam pružili podršku na tom putu, EDIH CROBOHUB++ i Hrvatska gospodarska komora pozivaju vas na dvodnevnu edukaciju na temu “Strategija digitalne transformacije poslovanja” koja će se održati u Zagrebu 7. i 8. svibnja 2024. godine, na adresi Petračićeva 6 (HUB385).
Ako ste mali ili srednji poduzetnik, javno tijelo ili subjekt koji ne obavlja gospodarsku djelatnost, a želite poboljšati svoje poslovanje, ova edukacija omogućit će vam uvid u ključne aspekte digitalne transformacije i pružiti konkretne smjernice kako uspješno razviti i implementirati digitalnu strategiju u vaše poslovanje.
Bez obzira jeste li u fazi planiranja ili već u procesu digitalne transformacije sudjelovanjem možete steći vrijedne informacije i alate za postizanje uspjeha u digitalnom dobu.
Više informacija i obrazac za prijavu možete pronaći ovdje.

B2B poslovni razgovori u okviru MACFRUT 2024 sajma voća i povrća
2024-05-08 14:53
U okviru međunarodnog sajma voća i povrća MACFRUT 2024, u vremenu od 8. – 10. svibnja, održat će se B2B poslovni razgovori potencijalnih inozemnih kupaca s izlagačima na sajmu, u organizaciji EEN mreže u Riminiju, Italija.
B2B poslovni razgovori namijenjeni su isključivo inozemnim potencijalnim kupcima izlagača talijanske regije Emilia-Romagne, koji će predstaviti svoje proizvodne programe:
– strojeve i tehničku opremu za teren– strojeve i tehnologije nakon berbe (selekcijske linije, pakiranje i čuvanje)– ambalažu: materijale i ambalažu za voće i povrće– sustave navodnjavanja– hladne komore
Organizatori sajma će odabranim sudionicima EEN partnera i EEN Hrvatska ponuditi sljedeće besplatne usluge:
– smještaj u hotelu 3 noćenja– ulaznicu– prijevoza od zračne luke Bologna i dnevni prijevoz autobusom od hotela do sajma u Riminiju– program za dogovaranje sastanaka (putem MACFRUT digitalnog planera) i B2B razgovore na štandovima izlagača
Rok za prijavu putem obrasca do 25. ožujka
Obrazac za prijavu i detaljnije informacije dostupne su ovdje.

Boosting growth through the EIC Accelerator funding scheme
2024-05-09 10:00
Četvrtak, 9. svibnja 2024. od 10:00 do 12:00 sati
Program EIC Accelerator je najpoželjnija europska shema financiranja za inovativne tvrtke s dubokim tehnologijama visokog potencijala i visokog rizika.
Program pruža financijsku potporu na dva načina: bespovratna sredstva do 2,5 milijuna eura i kapital do 15 milijuna eura. U 2024. ukupni proračun iznosi 675 milijuna eura, raspoređen između otvorenih i izazovnih poziva. Otvoreni pozivi dostupni su tvrtkama iz bilo koje industrije, dok su Challenge pozivi usmjereni na specifične teme.
Program EIC Accelerator dio je programa Europske unije Horizon Europe vrijednog 95,5 milijardi eura, koji podupire istraživanje i tehnološki razvoj u različitim fazama, od početnih ideja do komercijalizacije i globalnog rasta.
Ovaj webinar će sudionicima pružiti sve potrebne informacije o programu EIC Accelerator. Na kraju webinara sudionici bi trebali moći donijeti informirane odluke o prijavi.
Obrađene teme uključivat će upute o prijavi za program, detalje o tome kako se prijave ocjenjuju i vodič za sve potrebne korake. Webinar će imati praktičan pristup uključujući podatke i iskustvo iz uspješnih slučajeva.
Webinar je namijenjen poduzetnicima i vlasnicima tehnoloških tvrtki koji žele saznati više o programu EIC Accelerator i načinu na koji ga koriste za rast i razvoj svojih tvrtki.
Više informacija pronađite OVDJE.

Od problema do rješenja – Design thinking za znanstvenike i poduzetnike
2024-05-14 09:00
Utorak, 14. svibnja 2024. od 09:00 do 15:00 sati
Design thinking je kreativan proces pronalaženja inovativnih rješenja za poslovne i društvene izazove. Ovu metodu uspješno primjenjuju brojne organizacije različitih djelatnosti i veličine – od velikih kompanija te znanstvenih i obrazovnih institucija do malih poduzeća i startup-ova. Primjenjiva je za rješavanje problema u različitim okolnostima, ali jedno je uvijek isto – u fokusu rješenja uvijek su korisnici i njihove stvarne potrebe.
Kroz ovaj pristup dolazi se do inovativnih rješenja u zahtjevnom, dinamičnom i nepredvidivom okruženju, i to znatno brže u odnosu na tradicionalne načine. Metoda je izuzetno korisna u rješavanju složenih problema kroz: empatiju i razumijevanje korisničkih emocija i potreba, definiranje problema iz perspektive korisnika, stvaranje velikog broja ideja primjenom brainstorming-a te praktičan pristup u prototipiranju i testiranju rješenja.
Design thinking omogućuje kreativnost pri rješavanju složenih problema, a polaznici ga mogu primijeniti u svojim projektima, poslovanju, profesionalnom radu i svakodnevnom životu.
Seminar je namijenjen postojećim i budućim poduzetnicima, znanstvenicima i djelatnicima u obrazovanju.
Više informacija pronađite OVDJE.

B2B poslovni razgovori u okviru izložbe automobilske industrije 2024 u Litvi
2024-05-16 10:00
U okviru najveće izložbe automobilske industrije u baltičkim zemljama, AUTOMOTIVE INDUSTRY FORUM 2024, dana 16. svibnja će se održati B2B poslovni razgovori u Vilniusu, Litvi.
Fokus događanja je na razmjeni iskustava i informacija o najnovijim proizvodnim tehnologijama, stručnosti i IT rješenjima automobilske industrije. Sudionici će imati priliku doći do novih saznanja i raspravljati o najaktualnijim temama industrije kao što su tehnologije autonomne vožnje, električna vozila, održivi i učinkoviti transport, digitalizacija industrije i mnoge druge.
Poslovni razgovori prvenstveno su namijeni tvrtkama koje djeluju u područjima:
– Automobilske industrije – E-mobilnosti– Inženjeringa i proizvodnje– IT rješenja– Ostalih sektora industrije
Zainteresirani se mogu registrirati za sudjelovanje putem platforme ovdje.
Više

EUSAIR Forum i EEN B2B događanja u Šibeniku
2024-05-16 10:00
Veliko nam je zadovoljstvo pozvati vas na EUSAIR Forum i EEN B2B događanja u Šibeniku.
Hrvatska gospodarska komora, zajedno sa suorganizatorima i uz potporu Enterprise Europe Network – EEN, EUSAIR Facility Point organizira međunarodne B2B sastanke tijekom drugog dana 9. Foruma EU strategije za jadransko-jonsku regiju – EUSAIR, pod predsjedanjem Republike Hrvatske.
Ovaj brokerski događaj okuplja mala i srednja poduzeća, istraživačke institucije, sveučilišta, razvojne organizacije, udruge i druge organizacije iz deset zemalja EUSAIR-a (Italija, San Marino, Slovenija, Hrvatska, Bosna i Hercegovina, Srbija, Crna Gora, Sjeverna Makedonija, Grčka i Albanija).
Ovi B2B susreti jedinstvena su prilika za pronalaženje partnera ili novih kontakata za poslovnu, tehnološku i projektnu suradnju s ciljem povezivanja regija, poboljšanja kvalitete i zaštite okoliša, kao i područja plavog rasta, održivog turizma i jačanja društvene kohezije.
Iskoristite priliku besplatnog sudjelovanja na B2B sastancima koji se održavaju uživo 16. svibnja 2024. od 10:00 -13:00 u Šibeniku.
B2B sastanci najučinkovitiji su način za prepoznavanje i pronalaženje međunarodnih partnera – odaberite sastanke prema svojim potrebama na temelju informacija o drugim sudionicima.
Ciljevi koje želimo postići za vaše uspješno sudjelovanje:
– Upoznajte nove poslovne partnere i kupce– Otkrijte nove proizvode i usluge– Upoznajte nove dobavljače i projektne partnere– Saznajte više o najnovijim poslovnim trendovima
Sudjelovanje na ovim B2B sastancima je besplatno.
Prijave za Forum, zajedno sa svim ostalim praktičnim informacijama i programom, dostupne su ovdje.
Prijavite se za B2B događaj ovdje.

TikTok – novi marketinški smjer
2024-05-23 10:00
Četvrtak, 23. svibnja 2024. od 10:00 do 14:00 sati
S preko 3 milijarde preuzimanja i više od milijardu mjesečnih aktivnih korisnika, TikTok je najbrže rastuća društvena mreža.
TikTok je društvena mreža na kojoj korisnici kreiraju kratke videozapise kako bi svojim korisnicima prikazali sadržaj na što zanimljiviji način.
Kratki i zanimljivi videozapisi u posljednje su vrijeme na digitalnim kanalima postali jednim od najpopularnijih formata, pa sve više poduzeća (malih poduzetnika, ali i globalnih brandova) vidi korist u korištenju TikToka. Brand awareness, prodaja, povezivanje s korisnicima, kupcima i klijentima samo su neke od prednosti ove zanimljive i interaktivne društvene mreže.
Uspješnost profila na TikToku, kao i videozapisa, ovisi o mnogim faktorima. Postoji mnogo alata koji pomažu pri kreiranju videozapisa i dopiranju do što većeg broja korisnika, stoga ih je poželjno koristiti prilikom kreiranja sadržaja. Ti su alati, primjerice, glazba, hashtagovi, filteri, tekstovi itd.
Osim toga, pomoć pri kreiranju sadržaja na TikToku pružaju konstantni novi izazovi i trendovi koji se po inerciji na ovoj društvenoj mreži nameću.
Oglašavanje na TikToku još uvijek nije dostupno u našoj regiji, ali se uz kvalitetan sadržaj, bez budžeta za oglašavanje, svejedno mogu postići izvanredni rezultati.
Predviđa se da će s vremenom sve više brandova pronalaziti korist i potrebu pojavljivanja na TikToku te da će uspješnost svojih marketinških kampanja temeljiti upravo na rezultatima ostvarenim na ovoj popularnoj društvenoj mreži – ne samo među mladima, nego i među starijom populacijom.
Cilj je edukacije polaznike s minimalnim znanjem o TikToku upoznati s načinom funkcioniranja ove mreže – što je TikTok, kako se koristi, čemu služi i kako može pomoći u poslovanju poduzeća.
Seminar je namijenjen malim i srednjim poduzetnicima koji se žele upoznati s načinom funkcioniranja TikToka i unaprijediti svoje poslovanje kroz društvene mreže.
Više informacija pronađite OVDJE.
